b'\n_START_ARTICLE_\nJo\xc5\xbeica Peric\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je kon\xc4\x8dala v rojstnem kraju, ni\xc5\xbejo srednjo \xc5\xa1olo in u\xc4\x8ditelji\xc5\xa1\xc4\x8de pa v Gorici. Po maturi je nadaljevala \xc5\xa1tudij na Leposlovni fakulteti tr\xc5\xbea\xc5\xa1ke Univerze. V \xc5\xa1olskem letu 1969/1970 je za\xc4\x8dela kot suplentka pou\xc4\x8devati na enotni srednji \xc5\xa1oli v Gorici. Med pripravo doktorata pa je nepri\xc4\x8dakovano umrla._NEWLINE_Jo\xc5\xbeica Peric je znala izpovedati svoj notranji svet v kratki prozi in v pesmih polnih ne\xc5\xbenosti, do\xc5\xbeivetij ter ljubezni do narave in so\xc4\x8dloveka. Ustvarila je veliko otro\xc5\xa1ke literature. Prvi\xc4\x8d je svoje literarno delo objavila kot u\xc4\x8diteljica v dija\xc5\xa1kem listu Mladi vzori ter nadaljevala z objavami v listih Literarne vaje (Trst) in Katoli\xc5\xa1ki glas (Gorica). Veliko njenih del pa je \xc5\xbeal ostalo v rokopisih.'